ગાંધીગ્રામ પોલીસ મથકમાં આ અંગે કોંગ્રેસના કાર્યકર ગીરીરાજસિંહ ઉમેદસિંહ જાડેજા (ઉ.૪૧)એ નોંધાવેલી ફરિયાદમાં જણાવ્યા મૂજબ ગત રાત્રિના બે થી ચાર વાગ્યાની વચ્ચે કેટલાક તત્વોએ ધસી આવીને કોંગ્રેસ કાર્યાલયના દ્વારા મુકાયેલ મંડપ, બેનર્સ વગેરેને સળગાવી નુક્શાન કર્યું હતું. પોલીસે આઈ.પી.સી.ક.૪૩૫,૧૧૪ વગેરે હેઠળ ગુનો નોંધી નિવેદનો, સીસીટીવી ફૂટેજ વગેરેના આધારે આરોપીઓને પકડવા તજવીજ હાથ ધર્યાનું જણાવાયું છે. ઘટના સ્થળેથી મશાલ, જ્વલનશીલ પદાર્થ ભરવાનું ડબલું, ખાલી શીશો વગેરે મળી આવ્યાનું પણ જણાવાયું છે.